De Samichlaus und s Eseli  De Samichlaus und s Eseli  gönd dur de Winterwald.  Es isch scho spat, äs dunklet gli,  und s'Dörfli gseht me bald.     Uf allne Tannebäumli  lyt silberglänzigs Biecht.  E jedes hät sys Träumli,  vo Cherzeglanz und Liecht.     Es Zwärgli treit`s  Laternli  dur's Wägli ab vora.  Am Himmel schyned Sternli,  de Kauz stimmt's Nachtlied a.     Zum Wald us über d Matte  springt`s Bächli schnell devo,  de Schnee lyt da wie Watte,  jetzt isch de Winter cho.     De Samichlaus und s'Eseli  sind scho bim erschte Huus.  Mir gsehnd de heiteri Lampeschy  Zum chlyne Fenschter us.